Kantrimuusikast kirjutame me millalgi pikemalt, aga igatahes on Nashville mänginud olulist rolli kantrimuusika ajaloos ja ta on praegugi oluline kantrimuusika keskus. Õhtuti kuuleb kesklinna tänavatel erinevaid kantrimuusika stiile ja inimesed kõnnivad ringi kauboikaabude ja -saabastega. Meil õnnestus külastada muuseumit  Country Music Hall of Fame, mis nagu nimigi ütleb sisaldab seina, kuhu valituks saamine on suurim tunnustus kantrimuusikule. Seal asub ka mitut korrust läbiv sein kantrimuusika kuld- ja plaatinaplaatidega. Lisaks veel ajalugu kirjeldav püsiekspositsioon (Elvise Cadillac jms) ning parasjagu oli seal ka näitus  Ray Charlesist.